ROMANIA
JUDETUL VRANCEA
COMUNA POPESTI	
CONSILIUL LOCAL                        PROCES-VERBAL
Incheiat astazi 26.04.2018 
cu ocazia desfasurarii sedintei ordinare  a Consiliului Local a comunei Popesti , judetul Vrancea convocat potrivit dispozitiei primarului comunei Popesti , judetul Vrancea nr. 32/18.04.2018        avand urmatoarea ordine de zi :
1.Proiect de hotarare privind   aprobarea contului de execuţie a bugetului local al comunei Popeşti  , judetul Vrancea pe anul 2017 
        Initiator Primar Ciocanel Nicolae 
 2. Proiect de hotarare privind    aprobarea   contului de executie  a     bugetului local al comunei Popesti , judetul Vrancea   pe trimestrul  I    a anului 2018  
 Initiator Primar Ciocanel Nicolae 
3.  Proiect de hotarare privind  aprobarea retragerii Comunei Popești , județul Vrancea din asociația “ Comunitatea de Comune VN  SUD “ 
        Initiator Primar Ciocanel Nicolae 
4.  Proiect de hotarare privind aprobarea programului de măsuri de gospodarire, înfrumusețare si păstrare a ordinii si curațeniei in comuna Popești , județul Vrancea 
Inițiator Primar Ciocănel Nicolae 
[bookmark: _GoBack]5. Proiect de hotarare privind aprobarea propunerii de schimbare de destinație a imobilului Școală Generală nr. 2 comuna Popesti , sat Popești (zona Runcu ) , judetul Vrancea   
Initiator Primar Ciocanel Nicolae
 6.Diverse
                La sedinta participa un numar de 13 consilieri locali ,   participa  primarul ,      viceprimarul localitatii  ,   secretarul comunei si contabilul cheltuieli .    
         Se prezinta proiectul ordinii de  zi .   Se solicita suplimentarea ordinii de zi cu urmatorul proiect de hotarare:
      1. Proiect de hotarare privind  aprobarea   utilizarii din excedentul bugetului  local al comunei Popesti, judetul Vrancea a sumei de 7000 lei pentru   finantarea cheltuielilor pentru “ Lucrari de refacere a infrastructurii locale afectate ca urmare a calamitatilor naturale produse de inundatii Etapa I.
Inițiator Primar Ciocănel Nicolae 
Nu sunt comentarii. Se supune la vot proiectul ordinii de  zi cu modificările intervenite si se aproba cu unanimitate de voturi .
          Se prezinta procesul-verbal al sedintei  din data de   22.03.2018. Nu sunt   comentarii. Se supune la vot si se aproba cu unanimitate de voturi .    
         Se trece la primul punct înscris pe ordinea de zi si anume :

1.Proiect de hotarare privind  aprobarea contului de execuţie a bugetului local al comunei Popeşti  , judetul Vrancea pe anul 2017      
  Initiator Primar Ciocanel Nicolae 
Se prezinta proiectul de hotarare .
 Dna contabil – cheltuielile s-au facut in baza prevederilor bugetare aprobate 
Nu sunt comentarii. Se supune la vot proiectul de hotarare si se aproba cu unanimitate de voturi .
Se trece la urmatorul punct înscris pe ordinea de zi si anume :
2. Proiect de hotarare privind    aprobarea   contului de executie  a     bugetului local al comunei Popesti , judetul Vrancea   pe trimestrul  I    a anului 2018  
 Initiator Primar Ciocanel Nicolae 
 Se prezinta proiectul de hotarare.
Dna contabil – ati primit executia pe trim.I 2018.  Angajarea cheltuielilor din buget s-a facut numai în limita creditelor bugetare aprobate. 
Nu sunt comentarii. Se supune la vot proiectul de hotarare si se aproba cu unanimitate de voturi .
Se trece la urmatorul punct înscris pe ordinea de zi si anume :
3.  Proiect de hotarare privind  aprobarea retragerii Comunei Popești , județul Vrancea din asociația “ Comunitatea de Comune VN  SUD “ 
        Initiator Primar Ciocanel Nicolae
Se prezinta proiectul de hotarare .
Dl primar – aceasta asociatie s-a înfiintat în anul 2008 în vederea implementarii unor proiecte de dezvoltare în domeniul serviciilor publice. Sediul acestei asociatii s-a aflat la Gugesti, presedintele fiind dl. primar al comunei Gugesti, judetul Vrancea. Niciun  proiect de dezvoltare în domeniul serviciilor publice nu a fost implementat, astfel ca se impune retragerea comunei din aceasta asociatie. O hotarare similara a adoptat si Consiliul Local al comunei Gugesti, judetul Vrancea , dl primar Vatra intentionand desfiintarea acestei asociatii. 
Dl Militaru – s-a platit de la înfiintare și până în prezent vreo cotizație de membru?
Dl primar – nu s-a plătit nimic până acum către această asociatie. 
Dna secretar – potrivit statutului acestei asociatii se prevede posibilitatea retragerii unui membru din asociatie potrivit hotararii de consiliu local. Nu mai sunt comentarii. Se supune la vot proiectul de hotarare si se aproba cu unanimitate de voturi .
Se trece la următorul punct înscris pe ordinea de zi și anume:
4.  Proiect de hotarare privind aprobarea programului de măsuri de gospodarire, înfrumusețare si păstrare a ordinii si curațeniei in comuna Popești , județul Vrancea 
Inițiator Primar Ciocănel Nicolae
Se prezinta proiectul de hotarare.
Dna secretar – proiectul de hotărâre  stabileşte obligaţiile ce revin cetăţenilor, instituţiilor publice şi agenţilor economici,   la realizarea măsurilor necesare pentru protecţia sănătăţii publice, a măsurilor corespunzătoare pentru conservarea şi protecţia mediului, a măsurilor  privind respectarea prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor, la realizarea acţiunilor de înfăptuire şi păstrare a curăţeniei în interiorul localităţilor şi în afara acesteia şi a efectuării la timp a activităţilor gospodăreşti precum şi a obligaţiilor şi responsabilităţilor ce le revin în utilizarea domeniului  public şi privat al Comunei Popesti . Totodata sunt înscrise în cadrul acestui proiect de hotărâre și sectoarele de activitate ale consilierilor locali. 
Dl Militaru – sunt multe zone din comună unde se parchează pe domeniul public. La ferma Terchești am observant că cineva a lăsat un utilaj. 
Dl primar – îi aparține dlui Mălureanu căruia i s-a cerut  să-l   ridice.
Dl Militaru – cum putem realiza  colectarea selectivă a deseurilor  la nivelul  comunei ?
Dl primar – la data prezentei sunt înfiintate în comună 15 puncte de colectare PET-uri iar la nivelul institutiilor publice se face colectare selectiva, pe categorii de deșeuri-PET, hârtie și sticlă. 
În cadrul proiectului”Vrancea Curată “ am dat în administrarea Consiliului Județean Vrancea,  teren în vederea amplasării a 7 puncte de colectare selectiva a deseurilor. 
Anual, avem obligatia de a scădea cantitatea de gunoi menajer colectat de la populație și  de a creste cantitatea de gunoi selectiv.  
Nu mai sunt comentarii. Se supune la vot proiectul de hotarare si se aproba cu unanimitate de voturi.  
Se trece la următorul punct înscris pe ordinea de zi și anume:
5. Proiect de hotarare privind aprobarea propunerii de schimbare de destinație a imobilului Școală Generală nr. 2 comuna Popesti , sat Popești (zona Runcu ) , judetul Vrancea   aflată în domeniul public al comunei în vederea demolării acestuia. 
Initiator Primar Ciocanel Nicolae
Se prezinta proiectul de hotarare. 
Dna secretar – în vederea obtinerii avizului conform de la Ministerul Educatiei Nationale în vederea schimbarii destinatiei imobilului constructie pentru demolare,   se solicită printre altele și aceasta hotarare privind propunerea de schimbare de destinație.  Schimbarea destinației imobilului  va opera de la data emiterii avizului conform.  În paralel, se lucreaza la expertiza tehnică  a construcției propusă spre demolare. S-au făcut măsurători la imobil urmând să fie făcută documentatia în vederea transmiterii la minister. Terenul aferent constructiei care va fi demolata, va ramane în domeiul public al  comunei. 
Nu mai sunt comentarii. Se supune la vot proiectul de hotarare si se aproba cu unanimitate de voturi.  
Se trece la următorul punct înscris pe ordinea de zi și anume :
6. Proiect de hotarare privind  aprobarea   utilizarii din excedentul bugetului  local al comunei Popesti, judetul Vrancea a sumei de 7000 lei pentru   finantarea cheltuielilor pentru “ Lucrari de refacere a infrastructurii locale afectate ca urmare a calamitatilor naturale produse de inundatii Etapa I.
Inițiator Primar Ciocănel Nicolae 
Se prezintă proiectul de hotărâre. 
Dl primar –  avand în vedere că la data prezentei mai sunt de efectuat cheltuieli cu privire la acest obiectiv finantat cu bani de la bugetul de stat am propus utilizarea din excedent a sumei de 7000 lei. Acestor bani primiti de la bugetul de stat nu am putea nicicand sa le dam o alta destinatie. 
Nu sunt comentarii. Se supune la vot proiectul de hotarare si se aproba cu unanimitate de voturi.  
Se trece la următorul punct înscris pe ordinea de zi și anume :
7.Diverse .
Dl Căldărescu Marcel –la ședințele anterioare am propus achizitionarea în leasing a unei basculante. Ce posibilitate avem de a o cumpăra ? Am pus în discutie achiziționarea sa în leasing. 
Dna contabil -  nu  dispunem acum  de toți banii.   În leasing o putem achiziționa. Dl primar – referitor la asfaltarea prin ADI Urechesti- Popesti, vă comunic că primul sector care se va asfalta este de la Sosea  Ciocaru până la Ferma Gîrboiu. 
Dl Sarau – pana la Lalu mai exact .
Dl Militaru – de ce nu s-a ales alt sector ? Cine a hotarat acest sector ?
Dl primar – eu am hotarat.   Nu putem face alt sector întrucât pe celelalte sectoare  avem lucrare de canalizare și alimentare cu apa, proiect care urmeaza a fi realizat  de catre CUP. 
Dl Militaru – avem garantia ca lucrarea de canalizare si alimentare cu apa Terchesti se va realiza pana la expirarea cotractului de asfaltare ?
Dl primar – trebuie respectata o  ordine fireasca a lucrarilor. Nu putem asfalta dupa care sa introducem conducta de apa. S-a semnat un contract de finantare cu OCPI Vrancea pentru realizarea gratuita de carti funciare la nivelul comunei în valoare de 155.000 lei.  Am ales o prima zona unde sa facem carti funciare, asa numitul “Drum al hotilor”, întrucat acolo sunt probleme. 
In cazul in care proprietarul este decedat, se va face carte funciara pe defunct. 
De asemenea, am fost la GAL si am semnat contractul privind iluminatul public. S-au facut 80 de executari silite pentru acei  contribuabili care au restante la bugetul local. In primul trimestru al acestui an s-au incasat sume mari la bugetul local. Acesti contribuabili ar fi avut posibilitatea de a semna un angajament de plata care sa le  permita sa plateasca esalonat   datoria catre bugetul local cu conditia ca pe parcursul  esalonarii  la plata sa nu aiba intreruperi. 
Dl Caldarescu Marcel – in anii anteriori am aprobat ca acei contribuabili cu restante la bugetul local sa beneficieze de o scutire a majorarilor de intarziere pentru plata integrala a datoriei.  S-au incasat sume la bugetul local atunci?
Dl primar – da, au fost contribuabili care au beneficiat de scutire.
         Scriitorul Petrica Abeaboeru, originar din comuna Popesti , judetul Vrancea,  care anul acesta împlineste  varsta de 70 de ani, a scris  de-a lungul activitatii sale un numar de 25  de carti.  Dansul va fi desemnat anul acesta, cu ocazia Centenarului Marii Uniri, cetatean de onoare al mun. Focsani si al  mai multor  localitati din judet.   În acest context, s-a pus in discutie desemnarea sa ca cetatean de onoare al acestei comune în cadrul organizarii unei festivitati de decernare a acestui titlu. 
De asemenea, avem in comuna si o dna care împlineste anul acesta 100 de ani pe care se cuvine sa o sarbatorim. Propun sa organizam evenimentul dedicat dansei, in perioada iulie- august. Vom stabili exact în perioada imediat urmatoare.
Dl Sarau – sunt de acord sa-l declaram cetatean de onoare al acestei comune pe dl. Abeaboeru.
Dl Caldarescu Marcel –  sunt probleme cu furmizarea energiei electrice pe strada mea. Nu mai functioneaza transformatorul. 
Dl primar – voi vorbi  cu reprezentanții S.C  Electrica sa vina sa faca niste verificari.
Dl Căldarescu Mirica- daca reteaua electrica nu este buna, nu se va realiza nimic prin schimbarea transformatorului . Solutia ar fi sa se monteze un nou transformator. 
Dl Căldarescu Marcel – putem face ceva cu fantana de la Edu ?
Dl primar – nu putem interveni asupra lucrarii de alimentare cu apa în niciun fel . Am vorbit în acest sens cu dirigintele de santier . Ramane  sa furnizam apa catre populatie in zilele de miercuri si sambata.  Aceasta este unica posibilitate momentan  . 
Dl Caldarescu Marcel – apa nu are presiune . Sunt case la care  apa nu ajunge. 
Dl Militaru – am achizitionat masina de ierbicidat . Cand se va actiona in comuna ?
Dl primar – trebuie achizitionat ierbicid si vom incepe  actiunea in comuna . De miercuri-joi se va incepe sa se actioneze in comuna .
Nu mai sunt comentarii .  Se declara inchise lucrarile sedintei .
 PRESEDINTE DE SEDINTA , 	                         SECRETAR COMUNA ,
PALCĂU GABRIEL   					BOBEICA LILIANA 	

